Na temelju Odluke o financiranju Ministarstva rada, mirovinskog sustava, obitelji i socijalne politike, KLASA: 984-01/23-01/29, URBROJ: 524-07-02-01-01/1-24-26 od 7. ožujka 2024. te Ugovora o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021.-2027, Operativni program „Učinkoviti ljudski potencijali 2021.-2027.“ od 13. ožujka 2024, Kodni broj: SF.3.4.11.01.0284, Općina Jelenje raspisuje

**JAVNI NATJEČAJ**

**za prijam u radni odnos na određeno vrijeme**

Za prijam u radni odnos na određeno vrijeme za potrebe provedbe aktivnosti u sklopu projekta „Zajedno u zlatnim godinama“ (SF.3.4.11.01.0284) u okviru Poziva „Zaželi - prevencija institucionalizacije“.

**Naziv radnog mjesta:** pružatelj/ica usluga potpore i podrške u svakodnevnom životu starijim osobama i osobama s invaliditetom

**Broj traženih radnika/radnica:** 6 osoba

**Vrsta zaposlenja** radni odnos na određeno vrijeme – 33 mjeseca sukladno potrebama provedbe projekta uz obvezan probni rad u trajanju od 2 mjeseca.

**Radno vrijeme:** puno radno vrijeme

**Mjesto rada:** Općina Jelenje

**Način rada:** smjena-prijepodne, rad na terenu

**Naknada za prijevoz:** naknada u visini mjesečne autobusne karte

**Radno iskustvo:** Nije važno

**Opis posla:**

* organiziranje prehrane (pomoć u pripremi obroka, pomoć u nabavi hrane/namirnica) u kućanstvima korisnika
* obavljanje kućanskih poslova (pomoć u održavanju čistoće stambenog prostora korisnika, pranje posuđa, pranje i glačanje rublja, donošenje ogrjeva i sl.)
* zadovoljavanje drugih svakodnevnih potreba (pomoć u socijalnoj integraciji, dostava lijekova, namirnica i drugih potrepština, odlazak kod liječnika i sl.)
* podjela paketa kućanskih i osnovnih higijenskih potrepština za korisnike

Radno mjesto podrazumijeva pružanje usluga potpore i podrške u svakodnevnom životu za 6 korisnika ciljane skupine starijih osoba i osoba sa invaliditetom (ukupno 36 korisnika na 6 pružatelja usluge potpore i podrške)

Kandidati moraju ispunjavati sljedeće uvjete za prijam u radni odnos:

* punoljetnost
* hrvatsko državljanstvo
* zdravstvena (psihofizička) sposobnost za obavljanje poslova radnog mjesta na koje se osoba prima.

**Razina obrazovanja:**

* osobe bez obrazovanja i nezavršene osnovne škole
* osnovnoškolsko obrazovanje
* srednjoškolsko obrazovanje do tri godine
* srednjoškolsko obrazovanje do četiri godine

**Prijavi na natječaj kandidati/kandidatkinje dužni su priložiti:**

1. Potpisani Obrazac prijave (Prilog 1. Javnog natječaja)
2. Životopis
3. Dokaz o hrvatskom državljanstvu (preslika domovnice ili osobne iskaznice)
4. Dokaz o stečenom stupnju obrazovanja – preslika svjedodžbe (ukoliko je primjenjivo)
5. Dokaz o ukupnom radnom iskustvu (elektronički zapis o radno pravnom statusu -.e-radna knjižica)
6. Uvjerenje da se protiv osobe ne vodi kazneni postupak (ne starije od 3 mjeseca)
7. Potvrda liječnika opće prakse o zdravstvenoj psihofizičkoj sposobnosti za rad (ne starija od 30 dana)

Obrazac prijave (Prilog 1.) Javnog natječaja može se preuzeti u prostorijama Općine Jelenje radnim danom od 08.00 do 16.00 sati ili na www.zazeli.jelenje.hr

Prijave na natječaj za zapošljavanje s dokazima o ispunjavanju uvjeta, dostavljaju se u roku od **15 dana** od objave oglasa na web stranici Hrvatskog zavoda za zapošljavanje, na adresu: Općina Jelenje, 51218 Dražice, Dražičkih boraca 64, s naznakom: ***„Prijava na natječaj za zapošljavanje „Zajedno u zlatnim godinama“***.

Prijave se mogu dostaviti i osobno u Pisarnicu Općine Jelenje na istoj adresi.

Urednom prijavom smatra se prijava koja sadrži sve podatke i priloge te ispunjava formalne uvjete navedene u ovom natječaju. Nepravovremene i nepotpune prijave neće se razmatrati. O izboru kandidata koji ispunjavaju tražene uvjete, podnositelji prijava biti će obaviješteni u zakonskom roku.

Prijavom na Natječaj podnositelji daju privolu Općini Jelenje za obradu podataka u svrhu provođenja javnog natječaja sukladno propisima koji uređuju zaštitu osobnih podataka.

U Dražicama, 20. svibnja 2024.

 OPĆINSKI NAČELNIK

 Robert Marčelja